PATVIRTINTA

Skuodo rajono savivaldybės tarybos

2021 m. sausio 13 d. sprendimu Nr. T10-6/T9-

**SKUODO RAJONO SAVIVALDYBĖS VIETOS GYVENTOJŲ APKLAUSOS ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Skuodo rajono savivaldybės (toliau – Savivaldybės) vietos gyventojų apklausos organizavimo tvarkos aprašas (toliau – Aprašas) reglamentuoja vietos gyventojų apklausos (toliau – Apklausos) subjektus, dalyvius, būdus, organizavimą, rezultatų nustatymą ir naudojimą, Apklausą inicijuojančius, organizuojančius ir vykdančius subjektus, jų teises ir pareigas.

2. Apklausos tikslas – sužinoti vietos gyventojų nuomonę klausimais, kuriuos Savivaldybė sprendžia atlikdama savarankiškąsias ~~ar sutartines funkcijas~~, gerinti ryšius su visuomene, skatinti visuomenę dalyvauti tvarkant Savivaldybės viešuosius reikalus, stiprinti Savivaldybės gyventojų pasitikėjimą Savivaldybe.

3. Apklausa organizuojama vadovaujantis Lietuvos Respublikos vietos savivaldos įstatymo, Savivaldybės tarybos veiklos reglamento (toliau – Reglamento) ir šio Aprašo nustatyta tvarka.

4. ~~Apklausoje gali dalyvauti Savivaldybės gyventojai, kurie turi teisę rinkti Savivaldybės tarybą.~~

**4. Apklausoje gali dalyvauti asmenys, kuriems apklausos dieną yra suėję 18 metų ir kurie savo gyvenamąją vietą yra deklaravę Savivaldybės teritorijoje arba kurie yra įtraukti į gyvenamosios vietos nedeklaravusių asmenų apskaitą toje savivaldybėje.**

5. Dalyvavimas Apklausoje yra laisvas ir grindžiamas visuotine, lygia teise tiesiogiai pareikšti nuomonę. Gyventojai Apklausoje dalyvauja asmeniškai, jų reiškiamos valios kontroliuoti neleidžiama.

~~6. Negalima varžyti gyventojų teisės dalyvauti Apklausoje dėl jų lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų.~~

6. Apklausą organizuoja Savivaldybės administracijos direktorius pagal šiame Apraše nustatytą tvarką. **~~Savivaldybės taryba sprendimu gali nustatyti kriterijus, kuriais remiantis būtina prieš priimant sprendimus rengti Apklausas.~~**

**II SKYRIUS**

**APKLAUSOS PASKELBIMO INICIATYVOS TEISĖ IR JOS ĮGYVENDINIMAS**

7. Apklausos paskelbimo iniciatyvos teisė priklauso Savivaldybės gyventojams, Savivaldybės tarybai, merui ir seniūnui:

7.1. gyventojai Apklausos paskelbimo iniciatyvos teisę įgyvendina ne mažiau kaip 5 procentų iniciatyvinės grupės siūlomos Apklausos teritorijos vietos gyventojų ~~turinčių teisę rinkti šios Savivaldybės tarybą,~~ reikalavimu;

7.2. Taryba Apklausos paskelbimo iniciatyvos teisę įgyvendina ne mažiau kaip 1/4 Tarybos narių grupės reikalavimu Reglamento nustatyta tvarka;

7.3. meras Apklausos paskelbimo iniciatyvos teisę įgyvendina Reglamento nustatyta tvarka;

7.4. seniūnas seniūnijos aptarnaujamoje teritorijoje gali inicijuoti Apklausą dėl jo kompetencijai priskirtų klausimų. Seniūnas Apklausos iniciatyvos teisę įgyvendina Reglamento nustatyta tvarka.

8. Apklausa gali būti surengta:

8.1. visoje Savivaldybės teritorijoje;

8.2. seniūnijos (kelių seniūnijų) aptarnaujamoje teritorijoje (aptarnaujamose teritorijose) ar jos (jų) dalyse;

8.3. gyvenamosios vietovės teritorijoje ar jos dalyje. **Apklausos teritorija parenkama atsižvelgiant į tai, kurios teritorijos vietos gyventojams sprendimas, dėl kurio teikiamas klausimas apklausai, turės tiesioginį poveikį.**

9. Apklausos paskelbimo iniciatyvos teisę gyventojai įgyvendina tiesiogiai. Šiam tikslui sudaroma iniciatyvinė grupė iš ne mažiau kaip 10 **vietos** gyventojų, ~~turinčių teisę rinkti Savivaldybės tarybą.~~ Grupės atstovas (atstovai) pateikia Savivaldybės administracijos direktoriui (toliau – Administracijos direktoriui) prašymą įregistruoti iniciatyvinę grupę.

10. Iniciatyvinės grupės prašyme turi būti nurodyta: Apklausai teikiamo klausimo tekstas, siūlomas Apklausos būdas, siūloma Apklausos teritorija ir iniciatyvinės grupės atstovas (atstovai). Iniciatyvinės grupės atstovas (atstovai) prašyme turi nurodyti duomenis apie tai, kad Apklausos dieną jiems yra suėję 18 metų ir savo gyvenamąją vietą yra deklaravę Savivaldybės teritorijoje arba jie yra įtraukti į gyvenamosios vietos nedeklaravusių asmenų apskaitą Savivaldybėje. Šiam reikalavimui užtikrinti tvarkomi asmens duomenys: asmens vardas, pavardė, gimimo data ir gyvenamosios vietos adresas.

11. Jeigu iniciatyvinės grupės prašyme pažymima, kad Apklausai teikiamo klausimo tekstas yra preliminarus, grupės atstovo (atstovų) prašymu Savivaldybės administracija (toliau – Administracija) suteikia reikalingą pagalbą rengiant galutinį Apklausai teikiamo klausimo tekstą. Galutinį klausimo tekstą pasirašo visi iniciatyvinės grupės nariai ir jis pateikiamas Administracijos direktoriui.

12. Administracijos direktorius, gavęs iniciatyvinės grupės prašymą ir galutinį apklausai **teikiamo klausimo tekstą,** ne vėliau kaip per 2 darbo dienas įregistruoja iniciatyvinę grupę ir išduoda jos atstovui (atstovams) antspauduotus Vidaus reikalų ministro patvirtintos formos gyventojų parašų dėl reikalavimo paskelbti Apklausą rinkimo lapus.

13. Administracijos direktoriaus sprendimas įregistruoti iniciatyvinę grupę įforminamas įsakymu. Administracija ~~išduoda gyventojų parašų dėl reikalavimo paskelbti Apklausą rinkimo lapus~~, surašo gyventojų parašų dėl reikalavimo paskelbti Apklausą rinkimo lapų (toliau – gyventojų parašų rinkimo lapų) išdavimo aktą (1 priedas).

14. Gyventojų iniciatyvos paskelbti Apklausą teisei įgyvendinti nustatomas 2 mėnesių laikotarpis. Jis skaičiuojamas nuo gyventojų parašų rinkimo lapų išdavimo dienos.

15. Jeigu per šio Aprašo ~~15~~ **14** punkte nustatytą terminą nesurenkamas reikiamas siūlomos Apklausos teritorijos vietos gyventojų parašų skaičius, laikoma, kad Apklausos paskelbimo iniciatyvos teisė neįgyvendinta. Administracijos direktorius **savo įsakymu** priima sprendimą nutraukti tolesnį parašų rinkimą.

16. ~~Gyventojų dėl Apklausos paskelbimo kaupia~~ Iniciatyvinė grupė per šio Aprašo ~~15~~ **14** punkte nustatytą terminą surinkusi reikiamą gyventojų parašų dėl reikalavimo paskelbti Apklausą skaičių, iniciatyvinė grupė grąžina gyventojų parašų rinkimo lapus Administracijai, kuri surašo gyventojų parašų rinkimo lapų grąžinimo aktą (2 priedas).

17. Gyventojų parašų rinkimo lapuose renkami šie asmens duomenys: asmens vardas, pavardė, gimimo data ir gyvenamosios vietos adresas. Asmens duomenys gyventojų parašų rinkimo lapuose tvarkomi teisės aktų, reglamentuojančių asmens duomenų teisinę apsaugą, nustatyta tvarka. Iniciatyvinės grupės atstovas (atstovai) ir parašų rinkėjai iki gyventojų parašų rinkimo lapų perdavimo Administracijai tampa duomenų valdytojais. Nuo gyventojų parašų rinkimo lapų perdavimo Administracijai duomenų valdytoja tampa Administracija.

18. Jeigu per šio Aprašo ~~15~~ **14** punkte nustatytą terminą yra surinktas reikiamas siūlomos Apklausos teritorijos vietos gyventojų parašų dėl reikalavimo paskelbti Apklausą skaičius ir parašų rinkimo lapai perduoti Administracijos direktoriui, ir nenustatyta gyventojų parašų klastojimo atvejų ar savanoriškumo principo pažeidimų, ne vėliau kaip per 10 darbo dienų nuo parašų rinkimo lapų perdavimo Administracijos direktoriui dienos meras privalo paskelbti Apklausą.

19. Kai Apklausos paskelbimo iniciatyvos teisė įgyvendinama ne mažesnės kaip 1/4 Savivaldybės tarybos narių grupės reikalavimu, meras privalo paskelbti Apklausą ne vėliau kaip per 10 darbo dienų nuo šios grupės reikalavimo gavimo.

20. Kai Apklausos paskelbimo teisę Reglamento nustatyta tvarka įgyvendina meras, jis sprendimą paskelbti Apklausą priima ne vėliau kaip per 10 darbo dienų nuo Tarybos narių supažindinimo su reikalavimu paskelbti Apklausą dienos.

21. Meras, gavęs Reglamento nustatyta tvarka pateiktą seniūno iniciatyvą paskelbti Apklausą, ne vėliau kaip per 10 darbo dienų privalo paskelbti Apklausą.

22. Kai Apklausą inicijuoja Savivaldybės gyventojai, Taryba, meras ar seniūnas, apklausos teritorija parenkama atsižvelgiant į tai, kurios teritorijos vietos gyventojams sprendimas, dėl kurio teikiamas klausimas Apklausai, turės tiesioginį poveikį. Galutinį sprendimą dėl Apklausos teritorijos priima meras.

23. Mero potvarkyje paskelbti Apklausą turi būti nustatyta:

23.1. Apklausai teikiamo klausimo tekstas;

23.2. Apklausos teritorija;

23.3. Apklausos būdas;

23.4. Apklausos data ir vieta;

23.5. Apklausos trukmė;

23.6. Apklausos komisijos sudėtis. ~~(pirmininkas, jo pavaduotojas, nariai ir sekretorius) ir jos įgaliojimai. Iniciatyvinė grupė turi teisę į Apklausos komisiją deleguoti savo atstovą (atstovus).~~

24. Nustatant Apklausos komisijos sudėtį, nurodomi šie duomenys: komisijos nario vardas, pavardė, jo pareigos komisijoje; jeigu komisijos narys yra Administracijos valstybės tarnautojas ar darbuotojas, dirbantis pagal darbo sutartį, nurodomos ir jo pareigos Administracijoje, jeigu komisijos narys yra iniciatyvinės grupės deleguotas asmuo, nurodoma, kad tai yra iniciatyvinės grupės atstovas.

25. Mero potvarkis paskelbti Apklausą ir informacija apie numatomą konsultavimąsi turi būti paskelbta laikantis Lietuvos Respublikos vietos savivaldos įstatymo 37 straipsnyje nustatytų reikalavimų.

**III SKYRIUS**

**APKLAUSAI TEIKIAMI KLAUSIMAI, APKLAUSOS BŪDAI IR APKLAUSOS ORGANIZAVIMAS**

26. Apklausai gali būti teikiami klausimai, kuriuos Savivaldybė sprendžia atlikdama savarankiškąsias funkcijas. Savivaldybės tarybos sprendimu gali būti nustatyti klausimai, kuriems spręsti turi būti organizuojamos Apklausos.

27. Apklausos dėl savivaldybių steigimo, esamų savivaldybių panaikinimo, taip pat jų teritorijų ribų bei centrų nustatymo ir keitimo bei gyvenamųjų vietovių teritorijų ribų nustatymo ir keitimo, pavadinimų joms suteikimo ir keitimo organizuojamos vadovaujantis Lietuvos Respublikos teritorijos administracinių vienetų ir jų ribų įstatymu.

28. Apklausą vykdo mero potvarkiu sudaryta Skuodo rajono savivaldybės vietos gyventojų apklausos komisija (toliau – Komisija).

29. Komisijos nariai gali būti Savivaldybės administracijos valstybės tarnautojai ir darbuotojai, dirbantys pagal darbo sutartį, Savivaldybės tarybos nariai, seniūnaičiai, iniciatyvinės grupės atstovas (atstovai). Komisija mero potvarkiu sudaroma ne mažiau kaip iš 5 narių, atsižvelgiant į Apklausai teikiamą klausimą, Apklausos teritoriją ir būdą, Komisijos narių skaičius gali būti nustatytas didesnis. Kai Apklausa rengiama seniūno iniciatyva, į Komisiją turi būti įtraukiamas tos seniūnijos atstovas. Perkelti 24.6 detalizacija.

30. Komisijos pirmininką, pirmininko pavaduotoją ir sekretorių skiria meras iš Komisijos narių. Komisijos pirmininkas vadovauja Komisijos darbui ir užtikrina Apklausos proceso tvarką.

31. Komisija:

31.1. atlieka būtinus pasirengimo Apklausai darbus;

31.2. vykdo Apklausą;

31.3. surašo ir pasirašo Apklausos protokolus;

31.4. kontroliuoja ir koordinuoja Apklausos vykdymą;

31.5. pagal savo kompetenciją priima sprendimus kitais Apklausos vykdymo klausimais.

32. Politinės partijos ar asociacijos turi teisę skirti Apklausos stebėtojus, kuriems Komisija išduoda stebėtojo pažymėjimus. Stebėtojai turi teisę reikalauti, kad būtų laikomasi šio Aprašo ir kitų teisės aktų reikalavimų.

33. Apklausa vykdoma vienu iš Lietuvos Respublikos vietos savivaldos įstatyme numatytų būdų:

33.1. tiesioginis vietos gyventojų nuomonės įrašymas Apklausos dalyvių sąrašo lapuose;

33.2. Apklausa elektroninių ryšių priemonėmis Savivaldybės interneto svetainėje. Atliekant Apklausą elektroninių ryšių priemonėmis Savivaldybės interneto svetainėje, turi būti užtikrinta, kad Apklausoje dalyvautų tik tie asmenys, kuriems Apklausos dieną yra suėję 18 metų ir kurie savo gyvenamąją vietą yra deklaravę Savivaldybės teritorijoje arba kurie yra įtraukti į gyvenamosios vietos nedeklaravusių asmenų apskaitą Savivaldybėje. Taip pat turi būti užtikrinta galimybė vietos gyventojams pateikti savo nuomonę apklausoje teikiamu klausimu šio Aprašo ~~34.1~~ **33.1**. papunktyje nustatytu būdu.

34. Apklausos būdą ir Apklausos teritoriją pasiūlo Apklausos iniciatorius. Sprendimą dėl Apklausos būdo, laiko, vietos, trukmės ir Apklausos teritorijos priima meras, skelbdamas Apklausą.

35. Tiesioginis vietos gyventojų nuomonės įrašymas Apklausos dalyvių sąrašo lapuose vykdomas mero potvarkyje nurodytu laikotarpiu, nurodytose patalpose ir nustatytu laiku tokia tvarka:

35.1. vietos gyventojai, turintys teisę dalyvauti Apklausoje, pateikę Komisijai asmens tapatybę patvirtinantį dokumentą, patys pasirašo Apklausos dalyvių sąrašo lapuose, kuriuos išduoda Administracijos direktorius Komisijos pirmininkui ne vėliau kaip likus 1 dienai iki Apklausos pradžios. Komisijai įsitikinus, kad šis asmuo gyvena apklausiamoje teritorijoje, Komisijos narys pateikia Apklausos dalyviui gyventojų apklausos lapą, kuriame jis turi pažymėti pasirinktą atsakymo variantą ir pasirašyti;

35.2. Apklausos dalyvis, kuris dėl neįgalumo ar kitokių priežasčių negali pats įrašyti savo nuomonės ir  pasirašyti, jo prašymu tai gali padaryti kitas jo nurodytas asmuo (išskyrus Apklausos Komisijos narį). Šis faktas turi būti pažymėtas atitinkamu įrašu Apklausos dalyvių sąrašo lapuose ir patvirtintas Komisijos nario parašu;

35.3. Kai Apklausa vykdoma seniūnijos (kelių seniūnijų) aptarnaujamoje teritorijoje (aptarnaujamose teritorijose) ar jos (jų) dalyse arba gyvenamosios vietovės teritorijoje ar jos dalyje apklausos dalyviams leidžiama įrašyti savo nuomonę į Apklausos dalyvių sąrašo lapus tik Komisijos nariui patikrinus ir įsitikinus, kad šis asmuo gyvena nustatytoje Apklausos teritorijoje;

35.4. Komisija, pasibaigus Apklausai, uždaro patalpą, suskaičiuoja panaudotuose Apklausos dalyvių sąrašo lapuose įrašytus dalyvius, kiek iš jų atsakė „taip“ ir „ne“, ir šiuos duomenis įrašo į vidaus reikalų ministro patvirtintos formos Apklausos balsų skaičiavimo protokolą. Protokolą pasirašo visi balsų skaičiavime dalyvaujantys Komisijos nariai. Politinių partijų ir asociacijų stebėtojai pastabas raštu gali pateikti Komisijos pirmininkui. Balsų skaičiavime dalyvaujantys stebėtojai pasirašo protokole;

35.5. Komisija neįskaičiuoja gyventojo pareikštos nuomonės tik tuo atveju, jeigu dėl netinkamai užpildytų Apklausos dalyvių sąrašo lapų neįmanoma nustatyti tikrosios gyventojo valios dėl pateikto klausimo;

35.6. protokolą ir Apklausos sąrašo panaudotus bei nepanaudotus lapus kitą dieną po įvykusios Apklausos pabaigos Komisijos pirmininkas grąžina Administracijos direktoriui.

36. Apklausa elektroninių ryšių priemonėmis Savivaldybės interneto svetainėje vykdoma mero potvarkyje nurodytu laikotarpiu ir nustatytu laiku. Apklausoje dalyvaujantys vietos gyventojai identifikuojasi elektroninių ryšių priemonėmis. Šiuo būdu Apklausą vykdyti draudžiama, jeigu nėra techninių galimybių patikrinti asmens tapatybės bei gyvenamosios vietos. Vykdant Apklausą šiuo būdu taip pat turi būti užtikrinta galimybė vietos gyventojams pateikti savo nuomonę apklausoje teikiamu klausimu šio Aprašo ~~34.1~~ **33.1** papunktyje nustatytu būdu. Komisija, pasibaigus Apklausai, unktsuformuoja ataskaitą apie Apklausos rezultatus elektroninėmis ryšių priemonėmis ir suskaičiuoja balsavimo rezultatus šio Aprašo ~~36~~ **35** punkte nustatyta tvarka. Galutiniai Apklausos rezultatai surašomi į vidaus reikalų ministro patvirtintos formos protokolą, kurį pasirašo visi balsų skaičiavime dalyvaujantys Komisijos nariai. Balsų skaičiavime dalyvaujantys stebėtojai taip pasirašo protokole.

**IV SKYRIUS**

**APKLAUSOS REZULTATŲ PASKELBIMAS IR SVARSTYMAS**

37. Apklausos rezultatus ne vėliau kaip per 5 darbo dienas po Apklausos pabaigos Komisija pateikia merui. Meras paskelbia Apklausos rezultatus laikydamasis Lietuvos Respublikos vietos savivaldos įstatymo 37 straipsnyje nustatytų reikalavimų.

1. Savivaldybės taryba privalo artimiausiame Tarybos posėdyje Reglamento nustatyta tvarka svarstyti Apklausai pateiktą klausimą, jeigu savo nuomonę pateiktu klausimu pareiškė ne mažiau kaip 10 procentų Apklausos teritorijos gyventojų, turinčių teisę dalyvauti Apklausoje.
2. Savivaldybės tarybos sprendime dėl Apklausai pateikto klausimo turi būti nurodyti Apklausos rezultatai ir Savivaldybės tarybos sprendimo motyvai. Savivaldybės tarybos sprendimas dėl Apklausai pateikto klausimo turi būti paskelbtas laikantis Lietuvos Respublikos vietos savivaldos įstatymo 37 straipsnyje nustatytų reikalavimų.

**V SKYRIUS**

**BAIGIAMOSIOS NUOSTATOS**

1. Apklausos rezultatai yra patariamojo pobūdžio.

42. Apklausos organizavimo išlaidos apmokamos iš Savivaldybės biudžeto. Patalpas Apklausai suteikia Administracijos direktorius, jas ~~įrengia~~ **parengia** ir techniškai aptarnauja seniūnai, kurių teritorijoje vyksta Apklausa.

43. Skundus dėl Komisijos sprendimų, Apklausos balsų skaičiavimo protokolų surašymo, taip pat kitus prašymus ir skundus dėl šio Aprašo nuostatų pažeidimų nagrinėja mero sudaryta **atskira** komisija, kuri per 5 darbo dienas pateikia merui motyvuotą išvadą. Sprendimą dėl prašymų ir skundų nagrinėjimo priima meras, kuris įforminamas mero potvarkiu ne vėliau kaip per 2 darbo dienas nuo motyvuotos išvados gavimo dienos. Sprendimą dėl Apklausos rezultatų pripažinimo negaliojančiais gali priimti tik Savivaldybės taryba.

44. Pakartotinė Apklausa turi būti atliekama ne vėliau kaip per 6 mėnesius nuo tos dienos, kurią turėjo būti vykdoma Apklausa, jeigu numatyta Apklausa neįvyko dėl vykdytojų kaltės arba Apklausos rezultatai dėl šios tvarkos pažeidimų buvo pripažinti negaliojančiais. Motyvuotą sprendimą pripažinti Apklausos rezultatus negaliojančiais priima Savivaldybės taryba.

45. Už Aprašo vykdymą ir įgyvendinimą atsakingas Teisės, personalo ir dokumentų valdymo skyrius.

\_\_\_\_\_\_\_\_\_\_\_\_\_\_\_\_\_\_\_\_\_\_

Sima Jablonskienė, tel. (8 440) 45 560